b'\n_START_ARTICLE_\nBMX\n_START_PARAGRAPH_\nBMX je zvrst kolesarstva. Ime je okraj\xc5\xa1ava angle\xc5\xa1kih besed Bicycle MotoCross (kolesarski motokros). \xc4\x8crka X pride iz besede Cross, ki lahko v angle\xc5\xa1\xc4\x8dini pomeni tudi kri\xc5\xbe. Cross v tem primeru pomeni pre\xc4\x8dkati, kri\xc5\xbeariti. Domovina te \xc5\xa1portne panoge so Zdru\xc5\xbeene dr\xc5\xbeave Amerike. Kolo BMX je zna\xc4\x8dilne oblike. V primerjavi z obi\xc4\x8dajnim kolesom je BMX bolj robustno, saj mora dobro prena\xc5\xa1ati \xc5\xa1tevilne skoke. Sprva so bila kolesa BMX priljubljena predvsem pri otrocih, kasneje pa so se pri\xc4\x8dela \xc5\xa1ir\xc5\xa1e uporabljati za izvajanje trikov in tekmovanja na temu namenjenih progah. Na olimpijskih igrah v Pekingu (2008) je BMX postal eden od olimpijskih \xc5\xa1portov.'